U Ministarstvu znanosti, obrazovanja i sporta traje postupak kojim bi se ukinula odluka iz 2012. i vratilo zaključivanje ocjena na polugodištu.



Već godinama struka, roditelji pa i učenici upozoravaju da nezaključivanje ocjena nije donijelo ništa dobro našem školstvu.



Trenutačno imamo situaciju da učenici tek nakon Uskrsa shvate, ako su bili loši, da su bili loši i krenu sumanuto ispravljati ocjene i onda to dovede do puno većeg stresa i od strane nastavnika i od strane učenika, ističe prof. matematike i informatike Ivan Benić.



Ministru Predragu Šustaru to je jedna od ključnih stvari koju želi promijeniti. Pokrenuo je postupak kako bi ukinuo tu odluku.



Da se prije donošenja te odluke pitalo struku, ovaj se eksperiment ne bi ni dogodio.